Deg yixef wis sin Nayla, seg tira tamugnawt ɣer usenṭeḍawal yella-d ɣef Tira tamugnawt akk d usenṭeḍ deg wungal Nayla. Deg tazwara, newwi-d awal ɣef wayen icudden ɣer tugna sumata. Nwala d akken aṭas n leqdic id d-yellan ɣef temlilit ger tugna akk d tira anda yal yiwen acu n rray i d-yewwi. Llan wid-ak i d-yennan d akken sin leṣnaf-agi n tẓuri ur zmiren ara ad d-mlilen acku yal yiwen yesɛa abrid-is. Maca llan wiyaḍ id d-yennan tella-d tegmat gar-asen.Tagmat-agi id d-yellan gar tugna d tira dayen id d-yufraren deg wungal Nayla n Brahim Tazaɣart. Aṭas n tugniwin id d-yellan deg wungal-a, gar-asent tajmaɛt, asif, aḥizi n yimanarg. Nwala daɣen amek id d-yella uɛeddi seg tugna ɣer tira deg wungal Nayla. Amaru d win id d-yewwin aṭas n tugniwin yellan deg tmetti taqbaylit.